CELEX: 
Language: et
Date: 2011-09-27 00:00:00
Title: 2011/608/EL: Euroopa Parlamendi otsus, 10. mai 2011 , ITERi ja tuumasünteesienergeetika arendamise Euroopa ühisettevõtte 2009. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2011 , tähelepanekutega, mis on ITERi ja tuumasünteesienergeetika arendamise Euroopa ühisettevõtte 2009. aasta eelarve täitmisele heakskiidu andmist käsitleva otsuse lahutamatu osa

27.9.2011   
            
            
               ET
            
            
               Euroopa Liidu Teataja
            
            
               L 250/237
            
         EUROOPA PARLAMENDI OTSUS,
   10. mai 2011,
   ITERi ja tuumasünteesienergeetika arendamise Euroopa ühisettevõtte 2009. aasta eelarve täitmisele heakskiidu andmise kohta
   (2011/608/EL)
   EUROOPA PARLAMENT,
   
               —
            
            
               võttes arvesse ITERi ja tuumasünteesienergeetika arendamise Euroopa ühisettevõtte 2009. aasta lõplikku raamatupidamise aastaaruannet;
            
         
               —
            
            
               võttes arvesse kontrollikoja aruannet ITERi ja tuumasünteesienergeetika arendamise Euroopa ühisettevõtte 31. detsembril 2009 lõppenud eelarveaasta raamatupidamise aastaaruande kohta koos ühisettevõtte vastustega (1);
            
         
               —
            
            
               võttes arvesse nõukogu 15. veebruari 2011. aasta soovitust (05894/2011 – C7-0051/2011);
            
         
               —
            
            
               võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
            
         
               —
            
            
               võttes arvesse nõukogu 27. märtsi 2007. aasta otsust 2007/198/Euratom, millega luuakse ITERi ja tuumasünteesienergeetika arendamise Euroopa ühisettevõte ning antakse sellele eelised, (3) eriti selle artiklit 5;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
            
         
               —
            
            
               võttes arvesse kodukorra artiklit 77 ja VI lisa;
            
         
               —
            
            
               võttes arvesse eelarvekontrollikomisjoni raportit (A7-0131/2011),
            
         
               1.
            
            
               annab heakskiidu ITERi ja tuumasünteesienergeetika arendamise Euroopa ühisettevõtte direktori tegevusele ettevõtte 2009. aasta eelarve täitmisel;
            
         
               2.
            
            
               esitab oma tähelepanekud allpool toodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, ITERi ja tuumasünteesienergeetika arendamise Euroopa ühisettevõtte direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 342, 16.12.2010, lk 22.
   
      (2)  EÜT L 248, 16.9.2002, lk 1.
   
      (3)  ELT L 90, 30.3.2007, lk 58.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2011,
      tähelepanekutega, mis on ITERi ja tuumasünteesienergeetika arendamise Euroopa ühisettevõtte 2009. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse ITERi ja tuumasünteesienergeetika arendamise Euroopa ühisettevõtte 2009. aasta lõplikku raamatupidamise aastaaruannet;
               
            
                  —
               
               
                  võttes arvesse kontrollikoja aruannet ITERi ja tuumasünteesienergeetika arendamise Euroopa ühisettevõtte 31. detsembril 2009 lõppenud eelarveaasta raamatupidamise aastaaruande kohta koos ühisettevõtte vastustega (1);
               
            
                  —
               
               
                  võttes arvesse nõukogu 15. veebruari 2011. aasta soovitust (05894/2011 – C7-0051/2011);
               
            
                  —
               
               
                  võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
               
            
                  —
               
               
                  võttes arvesse nõukogu 27. märtsi 2007. aasta otsust 2007/198/Euratom, millega luuakse ITERi ja tuumasünteesienergeetika arendamise Euroopa ühisettevõte ning antakse sellele eelised, (3) eriti selle artiklit 5;
               
            
                  —
               
               
                  võttes arvesse ITERi ja tuumasünteesienergeetika arendamise Euroopa ühisettevõtte juhatuse poolt 22. oktoobril 2007 vastu võetud finantseeskirju (edaspidi „ITERi finantseeskirjad”);
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
               
            
                  —
               
               
                  võttes arvesse kodukorra artiklit 77 ja VI lisa;
               
            
                  —
               
               
                  võttes arvesse eelarvekontrollikomisjoni raportit (A7-0131/2011),
               
            
                  A.
               
               
                  arvestades, et kontrollikoda märkis, et on saanud piisava kindluse 2009. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et ITERi ja tuumasünteesienergeetika arendamise Euroopa ühisettevõte on käivitusetapis ega olnud 2009. aasta lõpuks veel oma sisekontrolli- ja finantsaruandlussüsteeme täielikult rakendanud;
               
            
                  C.
               
               
                  arvestades, et ITERi finantseeskirjad põhinevad raamfinantsmäärusel, mida hiljuti muudeti, et viia see kooskõlla üldises finantsmääruses tehtud muudatustega;
               
            
                  D.
               
               
                  arvestades, et kontrollikoda avaldas 9. oktoobril 2008. aastal ITERi finantseeskirjade kohta oma arvamuse nr 4/2008,
               
            
         Eelarve täitmine
      
      
                  1.
               
               
                  märgib, et ühisettevõtte 2009. aasta lõplik eelarve oli 173 600 000 eurot ja selle maksete assigneeringute kasutusmäär oli 65,3 %;
               
            
                  2.
               
               
                  tunnistab, et ühisettevõte on ikka veel algusperioodis ja et alakulutamine on seotud peamiselt hilinemistega Euratomi tuumasünteesiprogrammis, nagu teatas ka kontrollikoda 2008. aastal;
               
            
                  3.
               
               
                  märgib, et aasta lõpus oli ühisettevõttel pangadeposiite kogusummas 42 000 000 eurot, mis on eelarve tasakaalu põhimõttega vastuolus;
               
            
                  4.
               
               
                  on seisukohal, et oluline on kindlaks määrata tingimused, mille kohaselt – juhul, kui tulemusaruande saldo on positiivne – lisatakse tulemiaruande saldo ühisettevõtte järgmise eelarveaasta eelarvesse, et täpsustada üldisest eelarve tasakaalu põhimõttest tehtava erandi kohaldamist;
               
            
         Aruannete esitamine
      
      
                  5.
               
               
                  kutsub ühisettevõtet üles oma aruandeid komisjoni juhtimisel ühtlustama;
               
            
                  6.
               
               
                  tunnistab, et erinevalt teistest liidu ühisettevõtetest on ITER täielikult avaliku sektori poolt rahastatav;
               
            
         Sisekontrollisüsteemid
      
      
                  7.
               
               
                  nõuab tungivalt, et ühisettevõte viiks oma sisekontrolli- ja finantsinfosüsteemide rakendamise lõpule;
               
            
                  8.
               
               
                  kutsub lisaks sellele ühisettevõtet üles lisama oma finantseeskirjadesse konkreetset viidet siseauditi talituse kui oma siseaudiitori volitustele vastavalt ühenduse asutuste raamfinantsmääruse sättele;
               
            
                  9.
               
               
                  on seisukohal, et siseauditi talitus kui siseaudiitor peaks nõustama ühisettevõtet riskide juhtimisel, esitades sõltumatuid arvamusi haldus- ja kontrollisüsteemide taseme kohta ning andes soovitusi, kuidas toimingute tegemise tingimusi parandada ja usaldusväärset finantsjuhtimist edendada; peab ka äärmiselt oluliseks, et ühisettevõte esitaks eelarve täitmisele heakskiidu andmise eest vastutavale asutusele direktori aruande, mis sisaldab kokkuvõtet siseaudiitori tehtud siseauditite arvu ja liigi, antud soovituste ja nende alusel võetud meetmete kohta;
               
            
                  10.
               
               
                  on seisukohal, et arvestades oma eelarve mahtu ja ülesannete keerukust, peaks ühisettevõte looma auditikomisjoni, mis annaks aru otse juhatusele;
               
            
         Finantseeskirjad
      
      
                  11.
               
               
                  nõuab tungivalt, et ühisettevõte muudaks oma finantseeskirju, lisades neisse kontrollikoja arvamuses nr 4/2008 esitatud soovitused; peab vajalikuks täiendavaid muudatusi järgmistes valdkondades:
                  
                              —
                           
                           
                              erandid eelarvepõhimõtetest;
                           
                        
                              —
                           
                           
                              siseauditi talituse roll;
                           
                        
                              —
                           
                           
                              kontrollikomisjoni loomine;
                           
                        
                              —
                           
                           
                              liikmete osamaksude hilinemine;
                           
                        
                              —
                           
                           
                              toetuste andmise tingimused;
                           
                        
                              —
                           
                           
                              ITERi finantseeskirjade artiklis 133 kehtestatud üleminekusätted.
                           
                        
            
         (1)  ELT C 342, 16.12.2010, lk 22.
      
         (2)  EÜT L 248, 16.9.2002, lk 1.
      
         (3)  ELT L 90, 30.3.2007, lk 58.
      
         (4)  EÜT L 357, 31.12.2002, lk 72.